ประธานาธิบดี วลาดิเมียร์ ปูติน ของรัสเซีย ลงนามรับรองกฎหมายห้ามไม่ให้ทำการเปลี่ยนแปลงเพศของบุคคลด้วยวิธีทางการแพทย์ ยกเว้นเพื่ออะไร ระหว่าง เพื่อเป็นการปกป้องค่านิยมดั้งเดิมของชาติ หรือ เพื่อรักษาความผิดปกติแต่กำเนิดเท่านั้น
เพื่อรักษาความผิดปกติแต่กำเนิดเท่านั้น ประธานาธิบดี วลาดิเมียร์ ปูติน ของรัสเซีย ลงนามรับรองกฎหมายห้ามไม่ให้ทำการเปลี่ยนแปลงเพศของบุคคลด้วยวิธีทางการแพทย์ ยกเว้นเพื่อรักษาความผิดปกติแต่กำเนิดเท่านั้น และห้ามไม่ให้เปลี่ยนแปลงเพศที่ระบุไว้ในกฎหมายโดยไม่ได้ผ่านการผ่าตัดแปลงเพศ  ซึ่งมีผลบังคับใช้ทันทีหลังประกาศบนเว็บไซต์ของรัฐบาล ส่วน "เพื่อเป็นการปกป้องค่านิยมดั้งเดิมของชาติ" เป๋นการอ้างสำหรับการออกกฎหมายห้ามเปลี่ยนแปลงเพศกำเนิด ทั้งในทางการแพทย์และทางกฎหมายของรัสเซีย

ร่างกฎหมายดังกล่าวผ่านความเห็นชอบจากทั้ง 2 สภาของรัสเซียด้วยมติเป็นเอกฉันท์ เมื่อช่วงเดือนกรกฎาคม 2023 นับเป็นอีกหนึ่งความพยายามของรัสเซียในการจำกัดสิทธิของชุมชน LGBTQ+ และสนับสนุนการปกป้องค่านิยมดั้งเดิมของรัสเซียจากสิ่งที่พวกเขามองว่าเป็นแนวคิดเสรีนิยมตะวันตก นอกจากจะห้ามเปลี่ยนแปลงเพศทางการแพทย์และทางกฎหมายแล้ว ร่างกฎหมายฉบับนี้ยังห้ามผู้ที่ผ่านการผ่าตัดแปลงเพศรับเด็กมาเป็นบุตรบุญธรรม และมีผลทำให้การจดทะเบียนสมรสที่ผ่านมาเป็นโมฆะ หากฝ่ายใดฝ่ายหนึ่งเป็นคนข้ามเพศ

รัสเซียเพิ่งจะผ่านกฎหมายห้ามการกระทำที่พวกเขาเรียกว่าเป็น “โฆษณาชวนเชื่อ” ในการส่งเสริมความสัมพันธ์เพศเดียวกัน หรือแสดงออกว่าความสัมพันธ์รูปแบบดังกล่าวเป็นเรื่องปกติ เมื่อช่วงปลายปี 2022
ความรู้พื้นฐานกฏหมาย,กฎหมายระหว่างประเทศ สนธิสัญญา,กฎหมายรัฐธรรมนูญ,กฎหมายสิทธิมนุษยชน,ข่าวสารทั่วไป สถิติต่างๆ